A szén-dioxid, azaz a CO2 a legjelentősebb üvegházhatású gáz.
De hogyan jut a CO2 a légkörbe?
Nos, a szén egy körforgás része.
A nappal kezdődik, amely több energiával melegíti a Föld felszínét egy óra alatt,
mint amennyit az egész világ használ fel egy év során.
A növények, egyfajta biológiai szakácsok,
fogják a napfényt, majd felvesznek egy kis CO2-t a levegőből,
összekeverik őket, és BUMM!
Létrejön a tárolható energia olyan szénhidrátok formájában,
mint amilyen a glükóz és a szacharóz.
A folyamatot fotoszintézisnek nevezzük.
Amikor az állatok és az emberek megeszik a növényeket,
a gyomor visszaalakítja az ételt energiává növekedésünk érdekében.
Az üvegházhatású gázok e folyamat melléktermékei,
és a hulladékból szabadulnak fel.
Ha a növények elpusztulnak, lebomlanak:
a szénhidrátokat apró mikroorganizmusok bontják le.
és ismét üvegházhatású gázok szabadulnak fel melléktermékként.
Az energia tehát a Napból származik, majd végighalad az élelmiszerláncon.
Néha a szénalapú organizmusok, mint a növények vagy állatok,
a föld alá kerülnek.
Amikor ez történik, hatalmas nyomás alatt összenyomódnak,
és szénalapú fosszilis tüzelőanyagokká válnak,
mint az olaj, a szén vagy a földgáz.
Az ipari forradalom óta
az emberek kibányásszák a földből a fosszilis üzemanyagokat,
elégetik őket; így használják fel a tárolt energiát,
hogy áramot termeljenek, és erőgépeket készítsenek.
Így viszont az évmilliók során eltárolt CO2-ot is visszajuttatják a levegőbe.
Emellett az emberek oxigént lélegeznek be, és CO2-t lélegeznek ki.
A növények ennek az ellenkezőjét teszik.
A fák nagy mennyiségű CO2-t kötnek meg, ami a ciklusban egyensúlyt teremt.
Az erdőirtás viszont csökkenti a CO2-t tároló növények számát.
Mindkét oldalról támadjuk a körforgást.
Képzeljük el ezt úgy, mint egy számítógépet,
ami egyszerre képes néhány programot működtetni, ugye?
Rendszerint, ha befejezünk egy dokumentumot, elmentjük és bezárjuk,
hogy ne terheljük túl a számítógépet.
Most képzeljük el, hogy nem zárjuk be a dokumentumokat.
Tehát mindegyik nyitva marad.
A számítógép nem tudná mindet feldolgozni.
Lelassulna, majd lefagyna, és végül összeomlana.
Talán ez vár a környezetünkre is, ha továbbterheljük a szénkörforgást.
Van-e mód az ökoszisztéma egyensúlyának helyreállítására?
Mi a helyzet a technológiával?
A technológiát problémák megoldásának eszközeként határozzák meg.
Fenntartható technológiáknál a kibocsátás megegyezik a felvétellel.
Nem hoznak létre negatív kimeneteket,
mint pl. a CO2, a jelenben vagy a jövőben.
A probléma megoldása érdekében valahogy kiküszöbölik ezeket.
Hogy ezt megvalósíthassuk, fenntartható technológiákat kell találnunk.
Ha az összes valaha született ötletet és technológiát egy körbe tennénk,
akkor a találmányok azok, amik tágítják a kört.
És a körön kívüli terület végtelen,
vagyis a találmányok lehetősége határtalan.
Mint a mai, igen tiszta technológiák. [Szél, elektromos és szolár autók, biogáz]
[Bioüzemanyagok, fotoszintetikus algák, komposzt] Egy közös vonásuk van,
emberek találták fel őket.
Az emberek újítanak. Az emberek alkotnak.
A kreatív emberek korlátlan lehetősége,
hogy ma még elképzelhetetlen technológiákat találjanak ki,
amelyek megállítják az éghajlatváltozást, és egyensúlyba hozzák az ökoszisztémát.
És ezért reménykedhetünk.